PROJECTE *BEYOND THE LIMITS*

PEÇA DANÇA IMPROVISACIÓ

 **“MOVE THE LIMITS”**

Ariadna Serrats, especialista en Dansa i improvisació corporal

Alumnes d’Anàlisi musical - 1BTX

Curs 2019-20

El projecte “Beyond the limits” és un projecte Europeu ERASMUS+ en el qual participen tres centres de diferents països d’Europa (Lituània, Alemanya i Catalunya). La idea bàsica del projecte és fomentar en els alumnes l’afany de superació, d’anar més enllà de les limitacions que poden tenir o que pensen que tenen.El projecte es vertebra al voltant de tres eixos: limitacions socials, naturals i personals**.**

Dins del marc del projecte “Beyond the limits”, els alumnes del primer any d’anàlisi musical del Institut Santiago Sobrequés han realitzat un procés creatiu de dansa improvisació al voltant de la idea del límit. Els alumnes han treball diferents eines de moviment improvisat i de consciència corporal. També han explorat quines qualitats de moviment podien generar a partir dels seus **límits personals**. Aquest procés es recull a la peça “MoveTheLimits”, que presenta una estructura amb escenes que representen **diferents conceptes relacionats amb la idea dels límits**.

A més, les característiques de la peça, que utilitza la dansa improvisació com a llenguatge expressiu, suposen un altre treball complementari dels participants. En tot moment cal traspassar el **límit de la incertesa**, el poder estar present tot i no saber exactament què passarà. Cal restar disponible a l’esdevenir.

***Descripció de les escenes***

***Escena 1***

***El límit de la realitat****.* Puc anar per on vulgui excepte per on van els altres, el meu camí el faig jo i els límits exteriors

***Escenes 2 a la 6***

***El límit personal i el grupal***

Aquí cada intèrpret apareix a l’espai “movent un límit” que ha escollit ell mateix de la seva pròpia percepció personal. L’aspecte limitant escollit tan pot ser físic, emocional com mental. Aquest límit genera unes qualitats de moviment que es compartiran amb la resta del grup fins a generar quelcom comú. Aquestes noves qualitats grupals generades pels límits individuals configuren una identitat de grup. A cada escena s’utilitza un peça musical amb marcats trets ètnics com a representació dels diferents trets identitaris dels grups d’individus.

**Escena 7**

**Els límits construeixen un teixit comú**

Siguin quines siguin les nostres limitacions, el nostre origen, les nostres capacitats, sempre podrem establir ponts, connexions amb l’altre, per establir un diàleg, per construir un teixit comú. Només hem de respectar-nos, respectar als altres i estar disposats, quan estiguem preparats, a anar més enllà dels límits.